รัฐบาลไทย-ข่าวทำเนียบรัฐบาล-ผู้ว่าฯ น่าน ลงพื้นที่เปิดกิจกรรมทำปุ๋ยหมัก ปลูกหญ้าแฝกและต้นไม้ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันอังคารที่ 25 กรกฎาคม 2566
25/07/2566
ผู้ว่าฯ น่าน ลงพื้นที่เปิดกิจกรรมทําปุ๋ยหมัก ปลูกหญ้าแฝกและต้นไม้ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
ผู้ว่าฯ น่าน ลงพื้นที่เปิดกิจกรรมทําปุ๋ยหมัก ปลูกหญ้าแฝกและต้นไม้ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 เสริมสร้างความตระหนักรู้ในการฟื้นฟูและอนุรักษ์ทรัพยากรดิน มุ่งมั่นสร้างความมั่นคงทางอาหาร
ผู้ว่าฯ น่าน ลงพื้นที่เปิดกิจกรรมทําปุ๋ยหมัก ปลูกหญ้าแฝกและต้นไม้ เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 เสริมสร้างความตระหนักรู้ในการฟื้นฟูและอนุรักษ์ทรัพยากรดิน มุ่งมั่นสร้างความมั่นคงทางอาหารและพัฒนาคุณภาพชีวิตประชาชนอย่างยั่งยืน
วันนี้ (25 ก.ค.66) นายวิบูรณ์ แววบัณฑิต ผู้ว่าราชการจังหวัดน่าน เปิดเผยว่า จังหวัดน่านมีความมุ่งมั่นที่จะเสริมสร้างความตระหนักรู้ ในการฟื้นฟูและอนุรักษ์ทรัพยากรธรรมชาติ โดยในห้วงเดือนกรกฎาคม ซึ่งเป็นเดือนแห่งมหามงคลของพสกนิกรชาวไทยทุกหมู่เหล่า จังหวัดน่านกําหนดดําเนินกิจกรรมที่เกี่ยวข้องกับการอนุรักษ์ฟื้นฟูทรัพยากรธรรมชาติอย่างต่อเนื่อง โดยวานนี้ ที่บ้านเด่นพัฒนา หมู่ที่ 12 ตําบลเปือ อําเภอเชียงกลาง จังหวัดน่าน ตนได้เป็นประธานเปิดกิจกรรม “การรณรงค์การทําปุ๋ยหมัก ปลูกหญ้าแฝก และปลูกต้นไม้ เพื่อปรับปรุงบํารุงดินและป้องกันการชะล้างพังทลายของดิน” เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 และเพื่อสร้างความตระหนักรู้ในการฟื้นฟูและอนุรักษ์ทรัพยากรดิน เนื่องในโอกาสครบรอบ 1 ปี การประกาศเจตนารมณ์ขับเคลื่อนประเทศไทยที่ยั่งยืนของกระทรวงมหาดไทยร่วมกับองค์การสหประชาชาติ (UN) โดยมีหัวหน้าส่วนราชการ นายอําเภอเชียงกลาง และประชาชนในพื้นที่ เข้าร่วมกิจกรรม
นายวิบูรณ์ แววบัณฑิต ผู้ว่าราชการจังหวัดน่าน กล่าวว่า องค์การสหประชาชาติ (UN) ได้ประกาศรับรองให้วันที่ 5 ธันวาคม ของทุกปี ซึ่งเป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นวันดินโลก (World Soil Day) เพื่อสดุดีพระเกียรติคุณให้เป็นที่ประจักษ์ถึงวิสัยทัศน์และพระราชกรณียกิจเกี่ยวกับการพัฒนาและอนุรักษ์ทรัพยากรดินอย่างยั่งยืน ด้วยซาบซึ้งในพระปรีชาสามารถและพระมหากรุณาธิคุณที่ได้ทรงศึกษาค้นคว้าวิธีการแก้ไข พัฒนาและอนุรักษ์ทรัพยากรดินอย่างยั่งยืน จนเป็นที่ประจักษ์ไปทั่วโลกว่า ผลสําเร็จของการดําเนินงานตามแนวพระราชดําริก่อให้เกิดประโยชน์สุขต่อชีวิตความเป็นอยู่ของประชาชนและความยั่งยืนของสิ่งแวดล้อม ซึ่งกระทรวงมหาดไทยได้ประกาศเจตนารมณ์ในการขับเคลื่อนการสร้างความตระหนักรู้ในทรัพยากรดิน ภายใต้หัวข้อ “อาหารก่อกําเนิดเกิดจากดิน (Soils, where food begins.)” ซึ่งเน้นความสําคัญของการสร้างสุขภาพดินที่ดี ซึ่งส่งผลถึงความมั่นคงและปลอดภัยทางอาหารและสิ่งแวดล้อมที่ดี โดยมุ่งเน้นการพัฒนา 4 ด้าน หรือ Four better ประกอบด้วย Better Production (การผลิตที่ดี) Better Nutrition (โภชนาการที่ดี) Better Environment (สิ่งแวดล้อมที่ดี) Better Life (ชีวิตที่ดี) โดยจังหวัดน่านได้ร่วมประกาศเจตนารมณ์ เนื่องในโอกาสวันดินโลก ประจําปี พ.ศ. 2565 ในการมุ่งมั่นจะสืบสานศาสตร์พระราชา เพื่อพัฒนาดินอย่างยั่งยืน และรักษาความอุดมสมบูรณ์แห่งดิน เพื่อเป็นแหล่งสร้างอาหารที่มีคุณภาพ พร้อมกับการต่อยอด ขยายผล ขับเคลื่อนเครือข่ายพลังแผ่นดิน สู่เป้าหมายการพัฒนาที่ยั่งยืน
นายวิบูรณ์ แววบัณฑิต ผู้ว่าราชการจังหวัดน่าน กล่าวต่อว่า นอกจากนี้ ในเดือนมิถุนายน - กรกฎาคม 2566 กระทรวงมหาดไทยได้กําหนดให้เป็นเดือนแห่งการสร้างความตระหนักรู้ในทรัพยากรดิน ภายใต้แนวคิด Great food from good soils for better life awareness ซึ่งถือเป็นวาระการครบรอบ 1 ปีของการการประกาศเจตนารมณ์ขับเคลื่อนประเทศไทยที่ยั่งยืน ที่คณะผู้บริหารกระทรวงมหาดไทย และทุกจังหวัดได้ ร่วมกับองค์การสหประชาติ (UN) นําโดยคุณกีต้า ซับบระวาล ผู้ประสานงานสหประชาชาติ ประจําประเทศไทย (UN) ร่วมเป็นสักขีพยาน ทุกพื้นที่ได้มีการขับเคลื่อนกิจกรรมที่สอดคล้องกับเป้าหมายการพัฒนาที่ยั่งยืน (SDGs) ทั้ง 17 ข้อ อาทิ การสร้างความมั่นคงทางอาหาร ผ่านโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” ตามแนวพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี การรณรงค์เชิญชวนคนไทยสวมใส่ผ้าไทย ในทุกโอกาส ซึ่งเป็นการสนับสนุนผู้ประกอบการผ้าไทยในท้องถิ่นที่มีกระบวนการผลิตที่เป็นมิตรต่อสิ่งแวดล้อมตั้งแต่ต้นน้ําไปจนถึงปลายน้ํา การจัดทําถังขยะเปียกลดโลกร้อน และการส่งเสริมการคัดแยกขยะอย่างถูกวิธี ที่มุ่งลดปริมาณคาร์บอนไดออกไซด์สุทธิเป็นศูนย์ภายในปี ค.ศ. 2065 – 2070 ตามแนวนโยบายแผนพลังงานชาติ (Policy Direction) การขับเคลื่อนแนวทางขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงของศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง โดยใช้ข้อมูลจากระบบ ThaiQM และ TPMAP และโครงการหนึ่งตําบล หนึ่งหมู่บ้านยั่งยืน (Sustainable Village) เป็นโครงการเพื่อเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสทรงเจริญพระชนมายุครบ 3 รอบ 36 พรรษา เพื่อสร้างความยั่งยืนให้กับชุมชนในทุกมิติ
กิจกรรมรณรงค์การทําปุ๋ยหมัก ปลูกหญ้าแฝกและปลูกต้นไม้เพื่อปรับปรุงบํารุงดินและป้องกันการชะล้างพังทลายของดิน เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566 มีวัตถุประสงค์เพื่อสร้างความตระหนักรู้ในการฟื้นฟูและอนุรักษ์ทรัพยากรดินให้เกิดขึ้นอย่างยั่งยืน เพราะดิน คือ แหล่งกําเนิดอาหารที่สําคัญ และเป็นต้นทางของการสร้างความมั่นคงทางด้านอาหาร โดยการทําปุ๋ยหมักนี้ มีนัยยะสําคัญ คือ การลดการใช้สารเคมี และเป็นการเพิ่มปริมาณอินทรีย์วัตถุด้วยธรรมชาติ ทําให้ดินมีแร่ธาตุและสารอาหารที่ครบถ้วนสมบูรณ์สามารถไปหล่อเลี้ยงพืชผักของเราให้สมบูรณ์และอุดมไปด้วยสารอาหารที่เป็นประโยชน์ต่อร่างกายของมนุษย์
นอกจากนี้ การรักษาดินที่สําคัญอีกวิธี คือ การปลูกหญ้าแฝก โดยพระราชดํารัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 21 กุมภาพันธ์ 2546 ณ ศาลาเริง วังไกลกังวล อําเภอหัวหิน จังหวัดประจวบคีรีขันธ์ มีใจความสําคัญตอนหนึ่งว่า "...ให้ใช้หญ้าแฝกในการพัฒนา ปรับปรุงบํารุงดิน ฟื้นฟูดินให้มีความอุดมสมบูรณ์ และแก้ปัญหาดินเสื่อมโทรม ดําเนินการขยายพันธุ์ ทําให้มีกล้าหญ้าแฝกเพียงพอด้วย ที่สําคัญ ต้องไม่ลืมหน้าที่ของหญ้าแฝกในการอนุรักษ์ดินและน้ํา และเพื่อการรักษาดิน..." ดังนั้น เมื่อผลลัพธ์ของการรักษาหน้าดินได้เกิดขึ้นจากกิจกรรมในวันนี้แล้ว พี่น้องประชาชนที่มาร่วมงานย่อมจะได้เห็นผลลัพธ์เชิงประจักษ์ ที่สามารถนําไปบอกต่อ ๆ กันได้ว่า การปลูกหญ้าแฝกนี้เป็นการแก้ไขปัญหาดินเสื่อมโทรมจากจุดเล็ก ๆ ที่สามารถแก้ไขปัญหาในภาพรวม สร้าง Impact ได้อย่างมหาศาล สามารถคืนความอุดมสมบูรณ์ให้แก่ดินได้เป็นอย่างดี นําไปสู่การมีผลผลิตที่ดีมีคุณภาพแก่เกษตรกร นําไปเลี้ยงคนทั้งโลก และผลผลิตทางการเกษตร เป็นรายได้หลักหนึ่งของประเทศ ไปสู่การบรรลุเป้าหมายของกระทรวงมหาดไทย "คืนดินดีให้ผืนแผ่นดินไทย สร้างสรรค์ความสมดุลธรรมชาติ และระบบนิเวศที่สมบูรณ์ให้เป็นแผ่นดินทอง"
#กระทรวงมหาดไทย #บําบัดทุกข์บํารุงสุข #MOI #Changeforgood #SDGTH #WorldSoilDay #วันดินโลก #soilswherefoodbegins #Soils4Nutrition #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SDGsforAll #SDGlocalization #SEPforSDGs